شايف كلب يعقوب من فارك ابنه *** هيج اني كلبي عليك صدكني حزنه
دور وفر الكون وسوي اليعجبك *** ما تلكه والعباس مثلي يحبك
اسئل عليه وكول حي هذا لو مات *** صدكني اموت اعليك بس انته بذات
غلطـان أذا ضنيـت مـن دونـك أصبـر *** وكلمـا انسـي الـروح الگلــب يـذكـر
مرات اكول انساك وارحل ولا عود *** بس الكسرني الشوك لعيونك السود
اسود على اسود ليش والجنطة سودة *** حزنانة عالمرحوم لو هاية مودة
خلينـي فـدوه ويـاك للمـوت أريـدك *** صـدكنـي روحـي تـروح مـن ألـزم أيـدك
آني مامشتاق أشوفك إنته أصلآ ماتغيب *** عايش بروحي يغالي حتي من تبعد قريب
تدري شكثر بالروح شايلك اشواق *** كد ما دفنه عزاز بتراب العراق
ارحم كلب باكوه مني ابشبابي *** همه الارتاحوا بيه وانه ابعذابي
ليش التريدة الروح مبعد علية *** والماتريدة الروح مجلب بدية